****

**اظهاردلچسپي لاءِ گذارش ( مرحلو ٻيون)**

**ننڍڙي ۽ ننڍي سطح تي ڪاروبارقائم ڪرڻ لاءِ مالي مدد ((Micro Grants**

**سنڌ جي ٻهراڙين ۾ غربت جي خاتمي ۽ مجموعي ترقي جو پروگرام ( PAIDAR (**

پائيدار پروگرام سنڌ جي ٻهراڙين ۾ غربت جي خاتمي ۽ مجموعي ترقي وارو پنجن سالن جو پروگرام آهي، جنهن جي مالي سهائتا يورپي يونين پاران ڪئي ويئي آهي. ان پروگرام جو مقصد سنڌ حڪومت کي سنڌ جي پنجن ضلعن ۾ “غربت گهٽائڻ جي حڪمت عملي (Poverty Reduction Strategy)” تي عمل درآمد ۾ مدد ڪرڻ آهي.

پائيدار منصوبي جو ڊگهي مدت وارو مقصد سنڌ صوبي جي غريب عورتن، مردن ۽ نوجوانن لاءِ غربت جي پائيدار بنيادن تي خاتمي ۽ معيشيت جي بهتري ۾ حصو وٺڻ آهي. مٿين مقصدن کي حاصل ڪرڻ لاءِ پائيدار منصوبو فني / ٽيڪنيڪل مد ۾ صلاحيتن کي بهتر ڪرڻ لاءِ تربيت ڏيڻ سان گڏوگڏ مناست تعداد ۾ ماڻهن جي ڪاروبار کي هٿي وٺرائڻ ۽ نئين ڪاروبار قائم ڪرڻ لاءِ مالي مدد (گرانٽ) پڻ ڏيندو. گڏيل قومن جي صنعتي ترقيءَ جو ادارو يونائيڊو سنڌ ۾ PAIDAR پروگرام کي هلائڻ جو انتظام مختلف ڪاروباري ڀائيوارن ذريعي ڪري رهيو آهي. ايڪٽ انٽرنيشنل ٺٽه ضلعي ۾ پائيدار منصوبي جي مائڪرو گرانٽس ڪمپوننٽ (ننڍي / وچولي سطح جي ڪاروبار قائم ڪرڻ لاءِ ننڍي مالي مدد) تي عملدرآمد ڪري رهيو آهي ته جيئن ننڍڙي ۽ ننڍي سطح جا ڪاروبار قائم ڪري سگهجن.

ايڪٽ انٽرنيشنل ٺٽه ضلعي جي اهل / قابل ڪاروباري ماڻهن کي ننڍڙي ۽ ننڍي (مائڪرو گرانٽس) ڏيڻ جو ارادو رکي ٿي ته جيئن اهي ماڻهو ننڍڙي ۽ ننڍي ڪاروبارن کي قائم ڪن يا هلندڙ ڪاروبارن کي وڌائين يا ڪاروبارن ۾ نت نوان تصور شامل ڪن. اهي مقامي سطح جا ڪاروبار آمدني پيدا ڪرڻ، نوڪري برقرار رکڻ ۽ نوڪريون پيدار ڪرڻ جي مضبوط صلاحيت رکندا هجن. اهي انفرادي ڪاروباري ماڻهو پارنٽرشپ جيڪا ٺٽه ضلعي ۾ ڪم ڪري پئي يا ڪري سگهن ٿا. اهليت جي معيار تي پورو لهندڙ ڪاروباري ماڻهن جي ڪاروبار ڪرڻ لاءِ رهنمائي طور ممڪنه ڪاروبارن جي لسٽ (فهرست) هيٺ ڏجي ٿي. ان کان علاوه ڪنهن ٻي قابل عمل (ٿيڻ جوڳي) ڪاروبار لاءِ گرانٽ پڻ ڏئي سگهجي ٿي. جديد قسم جا ڪاروبار يا ٽيڪنالاجي تي مبني ڪاروبارن کي ترجيح ڏني ويندي. ننڊي گرانٽ جي حد 10,000 اکرين ڏه هزار يورو يا ان کي پاڪستاني 33 لک روپين جي برابر بيان ڪري سگهجي ٿو.

|  |  |  |  |
| --- | --- | --- | --- |
| نمبر | موضوعي خيال | نمبر | موضوعي خيال |
| 01 | مختلف ٻجن جهڙوڪ سورج مکي، سرنهن، تر، ڪپهه جي ڪڪڙن وغيره مان تيل ٺاهي وڪرو ڪرڻ جو ڪاروبار | 02 | ٽماٽر ڪيچپ ٺاهڻ ، مڇي مارڻ ۽ ان مان ٺهندڙ ٻيون شيون |
| 03 | کير مان مختلف شيون ٺاهڻ جهڙوڪ سچو گيهه، مائو، مکڻ، پنير، ڏهي وغيره | 04 | مختلف ننڍا ننڍا ڪاروبار جنهن ۾ هٿ جو هنر يا ٽيڪنالاجي جو استعمال ڪري سگهجي ٿو |
| 05 | گاڏين جي مرمت جو ڪاروبار | 06 | سياحت ۽ ٽوئرزم سان لاڳاپيل ڪاروبار |
| 7 | فوڊ پروسيسنگ | 8 | جھيگن ۽ ڪيڪڙن جي فارمنگ |

ان کان علاوه به ٻين ڪاروبارن لاءِ گرانٽس جي لاءِ درخواست جمع ڪرائي سگهجي ٿي. ٻي ڳالهه ته ڪجه اهڙا ڪاروبار جهڙوڪ انفرا اسٽرڪچر يا تعميراتي ڪم، زمين يا عمارت جي خريداري، ڪنهن به قسم جي گاڏين جي خريداري، آمدني نه وڌائڻ وارا ڪاروبار، زراعت، کير جي وڪري ۽ چوپائي مال جي خريد فروخت سان لاڳاپيل ڪاروبارن جي مد ۾ گرانٽس نه ڏني ويندي.

دلچسپي رکندڙ اميدوارن کي گذارش آهي ته اهي ضلعي ٺٽي جي ايڪٽ انٽرنيشنل آفيس مان درخواست جمع ڪرڻ جو هدايتون هيٺ ڏنل آفيس جي پتي وٽان حاصل ڪري سگهن ٿا. درخواست ۽ هدايتون جي وڌيڪ تفصيل لاءِ ACT جي ويب سائيٽ [www.act-international.org](http://www.act-international.org) تان ڊائون لوڊ ڪري سگهجن ٿيون. درخواست جمع ڪرائڻ جي آخري تاريخ 10 آگسٽ 2025 آهي. مقرر تاريخ کانپوءِڪابه درخواست وصول نه ڪئي ويندي. درخواست فارم ۾ ڏنل گهربل معيار ۽ صلاحيت رکندڙ (ڪاروبار ڪندڙ عورتن) جي حوصلا افزائي ڪئي وڃي ٿي ته اهي (مائڪرو گرانٽس) مالي مدد لاءِ درخواست ڏين ۽ ننڍڙي ۽ ننڍي سطح تي ڪاروبار ڪن.

ايڪٽ انٽرنيشنل پروجيڪٽ آفيس. گھر نمبر اي 25 ، ڪوآپريٽو هائسنگ سوسائٽي زينب هاسپيٽل روڊ مڪلي ٺٽو، سنڌ.

رابطو لاءِ؛ 0334-5195184; email: [jabbar@act-international.org](mailto:jabbar@act-international.org); website: [www.act-international.org](http://www.act-international.org). . صلاح مشوري يا شڪايت لاءِ ؛ +92 311 1999899

**نوٽ؛ صرف مڪمل درخواستن تي غور ڪريو ويندو**